บทสรุปสำหรับผู้บริหาร

สถานการณ์ด้านเศรษฐกิจและแรงงาน ไตรมาส 4 ปี 2556

(ตุลาคม – ธันวาคม 2556) มีรายละเอียดสรุปได้ดังนี้

สภาพเศรษฐกิจ

สำนักงานคลังจังหวัดแพร่ รายงานผลิตภัณฑ์มวลรวมจังหวัด (GPP : Gross Provincail Product) สูงสุด 3 อันดับแรกได้แก่ 1) เกษตรกรรมฯ (ร้อยละ 18.46 ของ GPP) 2) สาขาบริหารราชการฯ (ร้อยละ 14.18 ของ GPP) 3) สาขาอสังหาริมทรัพย์ฯ (ร้อยละ 12.09 ของ GPP) ดัชนีผู้บริโภคของจังหวัดเดือน ธันวาคม 2556 เท่ากับ 106.01 สูงขึ้นจากเดือน พฤศจิกายน 2556 เท่ากับ 0.14 การจดทะเบียนนิติบุคคลจัดตั้งใหม่ มีจำนวน 27 แห่ง ทุนจดทะเบียน 20,553,050 บาท โดยแบ่งเป็นทุนจดทะเบียนของบริษัทจำกัด จำนวน 14 แห่ง เงินทุน 14,400,000 บาท ห้างหุ้นส่วนจำกัด 13 แห่ง เงินลงทุน 6,153,050 บาท ส่วนการจดทะเบียนเลิกกิจการ ไตรมาสนี้มีทั้งหมด 19 แห่ง แบ่งเป็น จดทะเบียนเลิกกิจการบริษัทจำกัด 12 แห่ง ห้างหุ้นส่วนจำกัด 7 แห่ง

ดัชนีราคาผู้บริโภค

ปี ๒๕๕๔ ดัชนีราคาผู้บริโภคทั่วไปของประเทศ เท่ากับ ๑๐๐ เดือนธันวาคม ๒๕๕๖ เท่ากับ 106.01 เทียบกับเดือนพฤศจิกายน ๒๕๕๖ (๑๐๕.86) สูงขึ้นร้อยละ ๐.14, เทียบกับเดือนธันวาคม ๒๕๕๕ สูงขึ้นร้อยละ 1.67, เทียบเฉลี่ย ปี ๒๕๕๖ กับปี ๒๕๕๕ สูงขึ้นร้อยละ ๒.18 จากการสูงขึ้นของดัชนีราคาหมวดอื่นไม่ใช่อาหารและเครื่องดื่มร้อยละ 0.22 ขณะที่ดัชนีราคาหมวดอาหารและเครื่องดื่มไม่มีแอลกฮอล์ไม่เปลี่ยนแปลง ดัชนีราคาผู้บริโภคของจังหวัดแพร่เดือนธันวาคม 2556 เท่ากับ 100 และเดือนธันวาคม 2556 เท่ากับ 105.0 (เดือนพฤศจิกายน 2556 เท่ากับ 105.1)

สถานการณ์ด้านแรงงาน

🙪 ประชากรและกำลังแรงงาน

จังหวัดแพร่มีประชากรอายุ 15 ปีขึ้นไป จำนวน 440,404 คน เป็นผู้อยู่ในกำลังแรงงาน จำนวน 315,152 คน ผู้มีงานทำ จำนวน 313,544 คน ผู้ว่างงานจำนวน 1,419 คน ส่วนผู้รอฤดูกาล มีจำนวน 190คน (ข้อมูลไตรมาสที่ 4 ปี 2556 ตุลาคม – ธันวาคม ของสำนักงานสถิติจังหวัดแพร่)

🙪 การมีงานทำ

สำหรับผู้มีงานทำ 313,544 คน พบว่าทำงานในภาคเกษตรกรรม 135,840 คน ร้อยละ 43.32 ส่วนผู้ทำงานนอกภาคเกษตรกรรมมีจำนวน 177,704 คน ร้อยละ 56.68 รองลงมาคือ สาขา การก่อสร้าง จำนวน 46,729 หรือร้อยละ 34.40 ส่วนใหญ่มีการศึกษาต่ำกว่าระดับประถมศึกษา จำนวน 149,227 คน หรือร้อยละ 33.84 (ข้อมูล ณ ไตรมาสที่ 4 ปี 2556 สำนักงานสถิติจังหวัดแพร่)

🙪 การว่างงาน

จังหวัดแพร่ มีผู้ว่างงาน 1,419 คน หรือมีอัตราการว่างงานร้อยละ 0.32 และระดับการศึกษาที่มีผู้ว่างงานสูงสุด คือ ระดับมัธยมศึกษา จำนวน 207 คน หรือร้อยละ 35.81 ของผู้ว่างงทั้งหมดในจังหวั

🙪 แรงงานนอกระบบ

จากข้อมูลเบื้องต้น ปี 2556 มีผู้ทำงานอยู่ในแรงงานนอกระบบจำนวน 227,584 คน หรือ ร้อยละ 72.75 โดยส่วนใหญ่จะทำงานในภาคเกษตรคือ จำนวน 128,041 คน หรือ 56.26 นอกภาคเกษตร 99,543 คน หรือร้อยละ 43.74 อุตสาหกรรมที่มีแรงงานนอกระบบสูงสุด การผลิต จำนวน 43,653 คน หรือร้อยละ 34.09 รองลงมาคือ การขายส่ง การขายปลีก จำนวน 28,329 คน หรือร้อยละ 12.44 ส่วนอาชีพที่มีการทำงานนอกระบบสูงสุด คือ ผู้ปฏิบัติงานด้านการเกษตรและประมง จำนวน 125,076 คน หรือร้อยละ 54.96 สำหรับด้านการศึกษาแรงงานนอกระบบส่วนใหญ่มีการศึกษาในระดับต่ำกว่าประถมศึกษา จำนวน 85,888 คน หรือร้อยละ 37.74

🙪 การบริการจัดหางานในประเทศ

จังหวัดแพร่ในช่วงไตรมาสที่ 4 (ตุลาคม – ธันวาคม ปี 2556) นายจ้าง/สถานประกอบการได้แจ้งตำแหน่งงานว่าง จำนวน 578 อัตรา เป็นตำแหน่งงานว่างในจังหวัดแพร่ ซึ่งเพิ่มขึ้นจากไตรมาสที่ผ่านมาจำนวน 344 อัตรา (ไตรมาสที่แล้วมีตำแหน่งงานว่าง 234 อัตรา)

ในส่วนของผู้ลงทะเบียนสมัครงาน ไตรมาสที่ 4 พบว่ามี 432 คน เมื่อเปรียบเทียบกับไตรมาสที่ผ่านมามีจำนวน 864 คน ซึ่งเพิ่มขึ้น จำนวน 432 อัตรา

ขณะที่ผู้ได้รับการบรรจุงานในไตรมาส 4 พบว่ามี จำนวน 610 คน ซึ่งมีสัดส่วนที่ลดลงจาก ไตรมาสที่ผ่านมาจำนวน 941 คน (ไตรมาสที่ 3 ปี 2556 มีการบรรจุงาน 1,551 คน) การบรรจุงานเป็นการบรรจุในจังหวัดและรวมถึงการเคลื่อนย้ายแรงงานไปบรรจุงานต่างจังหวัด ผลการบรรจุงาน บางส่วนเป็นผู้ที่มาใช้บริการในเดือนก่อนหน้านี้และได้รับการบรรจุงานในปัจจุบัน จะเห็นได้ว่าจำนวนตำแหน่งงานว่างมีไม่พียงพอที่จะรองรับผู้มาลงทะเบียนหางานได้

ส่วนตำแหน่งงานว่างตามระดับการศึกษาที่ต้องการสูงสุด คือ ระดับมัธยมศึกษา มีความต้องการร้อยละ 35.81 (207 อัตรา) รองลงมาเป็นระดับ ประถมศึกษาและต่ำกว่า ร้อยละ 17.99 (104 อัตรา)

สำหรับอาชีพที่มีการบรรจุงานมากที่สุด คือ พนักงานบริการ พนักงาน ร้อยละ 41.48 (253 อัตรา) และอุตสาหกรรมที่มีตำแหน่งงานว่างสูงที่สุด การขายส่ง และการขายปลีก การซ่อมแซมยานยนต์ ร้อยละ 60.21 (348 อัตรา)

🙪 ความต้องการแรงงานในจังหวัดแพร่

ปี 2556 มีความต้องการแรงงานในกลุ่มแรงงานในกลุ่มแรงงานฝีมือสูงที่สุด คือ จำนวน 5,173 คน และรองลงมา คือ แรงงานไร้ฝีมือ จำนวน 3,752 คน ระดับการศึกษาที่ลูกจ้าง/พนักงาน สำเร็จส่วนใหญ่ เป็นการศึกษาต่ำกว่ามัธยมศึกษาและมัธยมศึกษา จำนวน 5,944 คน อุตสาหกรรม ค้าส่ง ค้าปลีก เป็นอุตสาหกรรมที่ต้องการแรงงานสูงสุด สำหรับการเข้า ออกจากงาน ปี 2556 มี จำนวน 541 คน สาเหตุส่วนใหญ่ จะลาออกเอง ร้อยละ 94.45 เข้างานเนื่องจากมาแทนคนเก่า ส่วนอาชีพที่ขาดแคลนมากที่สุดในจังหวัดแพร่ คือ อาชีพ แม่บ้านทั่วไป ขาดแคลน จำนวน 7 คน (ร้อยละ 24.14) ระดับการศึกษาที่ขาดแคลน สูงสุด คือระดับ ปวส. จำนวน 13 คน (ร้อยละ 44.83) สำหรับผู้สำเร็จการศึกษาในจังหวัดพบว่า มีผู้สำเร็จการศึกษาระดับ มัธยมศึกษา สูงสุด มีจำนวน 7,393 คน (ร้อยละ 66.82)

🙪 แรงงานต่างด้าว

ที่เข้าเมืองโดยถูกต้องตามกฎหมายและได้รับอนุญาตเข้าทำงาน ข้อมูล เดือน กันยายน 2556 มีจำนวน 717 คน แรงงานต่างด้าวส่วนใหญ่เป็นประเภท โดยส่วนใหญ่เป็นแรงงานต่างด้าวผ่านการพิสูจน์สัญชาติและได้รับอนุญาตทำงาน (มี Pass Port) จำนวน 550คน รองลงมาคือ ต่างด้าวที่ไม่มี Pass Port จำนวน 2 คน ต่างด้าวปกติ ม.9 (จีน สิงค์โปร ฟิลิปปินส์ ฯลฯ) จำนวน 96 คน และต่างด้าวที่ไม่มีสถานะทางทะเบียน จำนวน 69 คน

🙪 แรงงานไทยในต่างประเทศ

ในช่วงไตรมาสที่ 4 ปี 2556 จังหวัดแพร่ มีผู้แจ้งความประสงค์ไปทำงานต่างประเทศ 191 คน วิธีการเดินทางพบว่าอันดับสูงสุดเป็นประเภท Re-Entry (การขอกลับเข้ามาในราชอาณาจักรอีก ตามระเบียบของกองตรวจคนเข้าเมือง ตม.) จำนวน 75 คน ร้อยละ 39.27 รองลงมาเป็นประเภทบริษัทจัดหางานจัดส่ง จำนวน 54 คน ร้อยละ 28.27 นายจ้างพาไปทำงาน จำนวน 21 คน ร้อยละ 10.99 ประเภทเดินทางด้วยตัวเอง จำนวน 20 คน ร้อยละ 10.47 และกรมการจัดหางานจัดส่ง จำนวน 16 คน ร้อยละ 8.38 และ ประเภทนายจ้างพาไปฝึกงาน จำนวน 5 คน ร้อยละ 2.62

🙪 การพัฒนาศักยภาพแรงงาน

มีการเพิ่มประสิทธิภาพของแรงงานรองรับประชาคมอาเซียน แบ่งเป็นรายการพัฒนาขีดความสามารถด้านภาษาให้แก่แรงงานไทยเพื่อรองรับประชาคมอาเซียน จำนวน 200 คน และฝึกอบรมผู้ประกอบการอาหารรองรับครัวไทยสู่ครัวโลก (สพท.) จำนวน 40 คน

การพัฒนาศักยภาพฝีมือแรงงานทั้งระบบให้สอดคล้องกับความต้องการของตลาดแรงงานและประกอบอาชีพ จำนวน 1,414 คน มีกิจกรรม พัฒนาฝีมือเพื่อเพิ่มโอกาสในการประกอบอาชีพ16 คน กิจกรรม พัฒนา/ส่งเสริมการประกอบอาชีพอิสระ 16 คน กิจกรรมทดสอบมาตรฐานฝีมือแรงงานแห่งชาติ จำนวน 400 คนกิจกรรมยกระดับฝีมือและพัฒนาศักยภาพแรงงานรองรับกลุ่มอุตสาหกรรมการผลิต จำนวน 16 คน กิจกรรมพัฒนาฝีมือและศักยภาพแรงงานก่อนเข้าสู่ตลาดแรงงานภาคอุตสาหกรรม จำนวน 16 คน กิจกรรมส่งเสริมและสนับสนุนให้สถานประกอบกิจการดำเนินการฝึกอบรมฝีมือแรงงานตาม พ.ร.บ. ส่งเสริมการพัฒนาฝีมือแรงงาน 2545 จำนวน 1,230 คน มีการรองรับหลักสูตร และค่าใช้จ่ายในการฝึกอบรมฝีมือแรงงานของสถานประกอบการ จำนวน 11 คน การตรวจติดตามสถานประกอบกิจการดำเนินการฝึกอบรมตาม พ.ร.บ.ส่งเสริมฯ จำนวน 8 คน

สำหรับการพัฒนาฝีมือแรงงานไทยให้มีผลิตภาพสูงขึ้นเพิ่มขีดความสามรถในการแข่งขัน 80 คน กิจกรรมยกระดับทักษะฝีมือแรงงานให้มีศักยภาพและผลิตภาพเพื่อการแข่งขัน เป็นรายการคลินิกพัฒนาฝีมือแรงงานเคลื่อนที่เพื่อพัฒนาผลิตภาพแรงงาน โดยมีแรงงานในสถานประกอบกิจการ จำนวน 60 คน และแรงงานนอกระบบ จำนวน 20 คน

🙪 การคุ้มครองแรงงาน

จาการตรวจสถานประกอบการทั้งสิ้น 57 แห่ง มีลูกจ้างที่ผ่านการตรวจ จำนวน 867 คน ซึ่งสถานประกอบกิจการที่ตรวจส่วนใหญ่เป็นสถานประกอบการขนาด 20 – 49 คน ร้อยละ 32.99 โดยสถานประกอบการส่วนใหญ่ร้อยละ 95.80 ปฏิบัติถูกต้องตามกฎหมาย

สถานประกอบการที่ปฏิบัติไม่ถูกต้องตามกฎหมายมีร้อยละ 4.20 และสถานประกอบการขนาด 20 – 49 คน มีสัดส่วนการไม่ปฏิบัติตามกฎหมายมากที่สุด คือร้อยละ 2.98

เรื่องที่ไม่ปฏิบัติตามกฎหมายมากที่สุด คือ เรื่องข้อบังคับในการทำงานมีร้อยละ 66.66 รองลงมาคือ การจ่ายค่าจ้าง ร้อยละ 33.33

ประเภทอุตสาหกรรมที่ผ่านการตรวจมากที่สุด คือ การผลิต ร้อยละ 50.70 รองลงมาคือ การขายส่ง การขายปลีก การซ่อมแซมยานยนต์ จักรยานยนต์ ของใช้ส่วนบุคคลและของใช้ในครัวเรือน ร้อยละ 34.14 และตัวกลางทางการเงิน ร้อยละ 5.10

🙪 การตรวจความปลอดภัยในการทำงาน

มีการตรวจความปลอดภัยในสถานประกอบการทั้งสิ้น 42 แห่ง ลูกจ้างที่ผ่านการตรวจจำนวน 1,274 คน พบว่าสถานประกอบการที่ปฏิบัติถูกต้องตามกฎหมายความปลอดภัยจำนวน 1,274 คน และไม่มีสถานประกอบการที่ปฏิบัติไม่ถูกต้อง

🙪 การประกันสังคม

ข้อมูล ณ เดือน ธันวาคม 2556 พบว่าจังหวัดแพร่ มีสถานประกอบการที่ขึ้นทะเบียนประกันสังคม จำนวน 1,716 แห่ง ผู้ประกันตนทั้งสิ้น 17,518 คน

กองทุนประกันสังคม ข้อมูล ณ เดือน ธันวาคม 2556 มีเงินกองทุนจำนวน 13,030,020.53 บาท จำนวนผู้ใช้บริการมีจำนวน 3,838 คิดเป็นร้อยละ 8.49 ของผู้ประกันตนทั้งหมด ประเภทประโยชน์ทดแทนที่ผู้ประกันตนใช้บริการสูงสุดในไตรมาสนี้ ได้แก่ กรณีเจ็บป่วย มีผู้ประกันตนใช้บริการ 2,396 คิดเป็นร้อยละ 62.43 สำหรับปริมาณการจ่ายเงินประโยชน์ทดแทน พบว่า การจ่ายเงินทั้งสิ้น 17,811,812.46 บาท โดยกรณีคลอดบุตรมีการจ่ายเงินสูงสุดถึง 6,284,252.50 บาท คิดเป็นร้อยละ 35.28 ของเงินประโยชน์ทดแทนที่จ่าย